มีเพศสัมพันธ์ครั้งแรก แต่มี3ครั้งใน1วัน แต่ละรอบระยะเวลาหากกัน ไม่ได้ป้อง หลั่งนอก แต่กินยาคุมฉุกเฉินครั้งสุดที่มีเพศสัมพันธ์ จะท้องไหมค่ะ*มีเพศสัมพันธ์หลังประจำเดินมาประมาณ 1 สัปดาห์และหลังบริจาคเลือด2วัน
สวัสดีค่ะ หากมีเพศสัมพันธ์หลังประจำเดือนมาแล้ว 1 สัปดาห์ ก็จะถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% (ของการมีเพศสัมพันธ์ในแต่ละครั้ง) แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมง นับจากเวลาที่มีเพศสัมพันธ์ครั้งที่ 1 ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะหลังจากนี้หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ